Diari Oficial de la Generalitat Valenciana


Sumari del DOGV 1119, del 02-08-1989 (1989/814780)

REIAL DECRET 520/1989, 12 de maig d'ampliació de funcions i serveis a la Comunitat Valenciana en matèria de joventut (TIVE).
----------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1989/05/12/520/dof/vci/html**

### Dades del document

Número de DOGV
:   1119

Data del DOGV
:   02-08-1989

Secció del DOGV
:   DISPOSICIONS GENERALS

Número del document
:   1989/814780


Data del document
:   12-05-1989

Organisme emissor
:   Presidència del Govern

Tipus de document
:   Reial decret

Reial Decret 520/1989, de 12 de maig, d'ampliació de funcions i serveis a la Comunitat Valenciana en matèria de joventut (TIVE).  
L'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol (Butlletí Oficial de l'Estat de 10 de juliol de 1982), estableix en l'article 34, en el punt 12, la competència exclusiva de la Comunitat Autònoma en matèria de turisme, i en el 25, la competència exclusiva en matèria de joventut.  
Per Reial Decret 4099/1982, de 29 de desembre (Butlletí Oficial de l'Estat de 22 de febrer de 1983), es traspassaren a la susdita Comunitat funcions i serveis en matèria de joventut. Tanmateix, no s'hi traspassaren en aquella data els serveis i mitjans necessaris per a dur a terme les tasques pròpies de la unitat existent en la Comunitat Valenciana de l'Oficina Nacional de Turisme i Intercanvi de Jóvens i Estudiants (TIVE), perquè no es concretà llavors el mecanisme adequat perquè la Comunitat Valenciana exercirà les funcions que són pròpies de l'esmentada Oficina Nacional.  
Assolit ara l'acord al respecte, la Comissió Mixta prevista en la disposició transitòria quarta de l'Estatut d'Autonomia ha procedit a concretar els corresponents mitjans de tota mena, que han de ser objecte de traspàs a la Comunitat, adoptant, en la reunió del dia 24 d'abril de 1989, l'oportú Acord, que apareix com a annex i que requereix la corresponent aprovació del Govern mitjançant Reial Decret.  
En atenció d'aquests motius, en compliment del que estableix la disposició transitòria quarta de l'Estatut d'Autonomia de la Comunitat Valenciana, a proposta del Ministeri per a les Administracions Públiques, amb la deliberació prèvia del Consell de Ministres en la reunió del dia 12 de maig de 1989,  
DECRETE:  
Article 1r  
S'aprova l'acord de data 24 d'abril de 1989 adoptat pel Ple de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, pel qual s'amplia el traspàs a la Comunitat Valenciana de les funcions i serveis de l'Administració de l'Estat en matèria de joventut (TIVE) i es concreten els mitjans materials, personals i crediticis adscrits a aquest servei.  
Article 2n  
En conseqüència, queden traspassats a la Comunitat Valenciana les funciones i mitjans materials, personals i crediticis que es relacionen en el referit acord de la Comissió Mixta, en els termes i amb les condicions especificades, i que resulten del text de l'acord i dels seus inventaris annexos.  
Article 3r  
Aquests traspassos seran efectius a partir de la data fixada en l'acord de la Comissió Mixta, sense perjudici del fet que el Ministeri d'Assumptes Socials produesca fins l'entrada en vigor d'aquest Reial Decret, arribat el cas, els actes administratius necessaris per al manteniment dels serveis en el mateix règim i nivell de funcionament que tinguessen en el moment de l'adopció de l'Acord que es transcriu com a annex al present Reial Decret.  
Article 4t  
Els crèdits pressupostaris que es determinen segons la relació 2 de l'annex, seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la secció 32 dels Pressupostos Generals de l'Estat per a 1989, destinats a finançar els serveis traspassats a la Comunitat Autònoma, una vegada siguen enviats al Departament esmentat, per part de l'Oficina Pressupostària del Ministeri d'Assumptes Socials, els certificats de retenció de crèdit, per a donar compliment al que disposa la vigent Llei 37/1988, de 28 de desembre (Butlletí Oficial de l'Estat del 29), de Pressupostos Generals de l'Estat per a 1989.  
DISPOSICIO FINAL  
El present Reial Decret entrarà en vigor el dia següent de la publicació al Butlletí Oficial de l'Estat.  
A Madrid el 12 de maig de 1989.  
JOAN CARLES R.  
El Ministre per a les Administracions Públiques,  
JOAQUIN ALMUNIA AMANN  
ANNEX  
La Sra. Concepción Tobarra Sánchez i la Sra. Blanca Blanquer Prats, Secretàries de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana.  
CERTIFIQUEN  
Que en el Ple de la Comissió, celebrat el dia 24 d'abril de 1989, s'adoptà acord sobre ampliació del traspàs a la Comunitat Valenciana de les funcions i serveis de l'Administració de l'Estat en matèria de joventut corresponents a TIVE, en els termes que a continuació s'expressen:  
A) Referència a normes constitucionals, estatutàries i legals en que s'empara l'ampliació:  
La Constitució Espanyola, en l'article 148, estableix que les Comunitats Autònomes, podran assumir, entre altres, competències relatives a l'adequada utilització de l'oci i promoció del turisme al seu àmbit territorial. En l'article 149, 1.3, s'atribueix a l'Estat la competència exclusiva en matèria de relacions internacionals.  
Per la seua banda, l'Estatut d'Autonomia per a la Comunitat Valenciana, aprovat per Llei Orgànica 5/1982, d'1 de juliol (Butlletí Oficial de l'Estat de 10 de juliol de 1982), estableix en l'article 31, punt 12, la competència exclusiva de la Comunitat Autònoma en matèria de turisme, i en el 25, la competència exclusiva en matèria de Joventut.  
Pel Reial Decret 4099/1982, de 29 de desembre (Butlletí Oficial de l'Estat de 22 de febrer de 1983), es traspassaren a la Comunitat Valenciana, entre altres, les funcions i els serveis en matèria de joventut, sense que s'incloguessen en aquell traspàs les funcions i serveis assignats a la unitat de l'Oficina Nacional de Turisme i Intercanvi de Jóvens i Estudiants (TIVE) en la Comunitat Valenciana, cosa que fa necessari completar-lo a fi que la Comunitat Autònoma assumesca la gestió al seu territori dels serveis susdits.  
En conseqüència i d'acord amb els termes del Reial Decret 4015/1982, de 29 de desembre (Butlletí Oficial de l'Estat de 29 de gener de. 1983), que estableix les normes i el procediment a què han d'ajustar-se las transferències de funcions i serveis de l'Estat a la Comunitat Valenciana, s'ha adoptat, per la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, l'Acord pel qual es completen els traspassos anteriors.  
B) Funcions que assumeix la Comunitat Valenciana i serveis que s'hi traspassen:  
1. La Comunitat Valenciana assumeix al seu àmbit territorial la prestació dels serveis i venda de productes que, en qualitat de membre d'organitzacions internacionals dedicades a la promoció dels serveis de turisme i intercanvi de jóvens, corresponen a l'Oficina Nacional de TIVE de l'Institut de la Joventut.  
La prestació dels tals serveis es desplegarà d'acord amb la programació que establesca l'esmentada Oficina i segons els mecanismes de coordinació que asseguren el compliment de les normes d'execució i econòmico-administratives que hi siguen aplicables. Tot això ser-se perjudici de la realització dels programes propis de la Comunitat Autònoma en la matèria.  
2. L'Administració de l'Estat, a través de l'Oficina Nacional de TIVE, seguirà exercint les funcions derivades del compliment dels acords internacionals, vigents en cada moment, i de la seua participació en les organitzacions i societats internacionals per al turisme Juvenil, així com les que li corresponen quant al compliment dels acords subscrits amb Empreses de turisme.  
3. Els òrgans competents de l'Administració de l'Estat i de la Comunitat Valenciana subscriuran un conveni de col·laboració, en el qual s'establiran els termes i condicions per a la prestació dels serveis que, per aquest acord, assumeix la Comunitat Autònoma.  
C) Béns, drets i obligacions que s'hi traspassen:  
Es traspassen a la Comunitat Valenciana els béns, drets i obligacions adscrits als serveis traspassats. En la relació número 1 s'identifiquen els béns immobles afectats pel traspàs.  
En el termini d'un mes des de l'entrada en vigor del Reial Decret pel qual s'aprove aquest acord es firmaran les corresponents actes de lliurament i recepció de mobiliari, equip i material inventariable.  
D) Personal adscrit als serveis que s'hi traspassen:  
1. El personal que s'hi traspassa, adscrit als serveis la gestió dels quals exercirà la Comunitat Valenciana, apareix referenciat nominalment en la relació adjunta número 2, el qual passarà a dependre de la Comunitat Autònoma en els termes legalment prevists per L'Estatut d'Autonomia i altres normes en cada cas aplicables, i en les mateixes circumstàncies que s'especifiquen en la relació citada i consten, en tot cas, als seus expedients de personal.  
2. La Subsecretaria del Ministeri d'Assumptes Socials notificarà als interessats el traspàs i la nova situació administrativa, tan prompte com el Govern aprove el present acord per Reial Decret.  
Igualment s'enviarà als òrgans competents de la Comunitat Valenciana una còpia certificada de tots els expedients d'aquest personal, així com dels certificats d'havers referits a les quantitats meritades durant 1989.  
E) Valoració definitiva de les càrregues financeres corresponents a l'ampliació de funcions i serveis:  
1. La valoració definitiva del cost efectiu que, en pessetes de 1986, correspon a l'ampliació dels serveis traspassats a la Comunitat Autònoma és de 5.003.664 pessetes.  
2. El finançament, en pessetes de 1989, que correspon al cost efectiu anual es detalla en la relació número 3.  
3. El cost efectiu que figura detallat en els quadres de valoració de la relació número 3. es finançarà de la forma següent:  
Transitòriament, fins que el cost efectiu es compute per a revisar el percentatge de participació de la Comunitat Autònoma en els ingressos de l'Estat, el cost total es finançarà mitjançant la consolidació, en la Secció 32 dels Pressupostos Generals de l'Estat, dels crèdits relatius als distints components de l'esmentat cost, pels imports que es determine, susceptibles d'actualització pels mecanismes generals prevists en cada Llei de Pressupostos.  
Les possibles diferències que es produesquen durant el període transitori, a què es refereix el paràgraf anterior, respecte del finançament dels serveis transferits, seran objecte de regularització al tancament de l'exercici econòmic, mitjançant la presentació dels comptes i estats justificatius corresponents davant d'una Comissió de Liquidació, que es constituirà al Ministeri d'Economia i Hisenda.  
F) Documentació i expedients dels serveis que s'hi traspassen:  
El lliurament de la documentació i expedients dels serveis traspassats s'efectuarà en el termini d'un mes des de la publicació del Reial Decret pel qual s'aprove aquest Acord.  
G) Data d'efectivitat dels traspassos:  
El traspàs objecte d'aquest Acord tindrà efectivitat el dia 1 de maig de 1989.  
I perquè conste, expedim la present certificació a Madrid el 25 d'abril de 1989. - Les Secretàries de la Comissió Mixta, Concepción Tobarra Sánchez i Blanca Blanquer Prats.  
Veure imatge


Còpia Permalink ELI